# **DECIZIA ETAPEI DE ÎNCADRARE**

## Nr. număr din zz.ll.aaaa

**Proiect**

Ca urmare a solicitării de emitere a acordului de mediu adresate de **S.C. CEMACON S.A.**, cu sediul în Str. CALEA DORABANTILOR, Nr. 48, Cluj-Napoca , Judetul Cluj, , înregistrată la APM Salaj cu nr. 1982/04.05.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.05.2017, că proiectul **„Lucrări de terasamente versant în vederea realizării unei platforme la cota +244 adiacente platformei de depozitare produse finite”** propus a fi amplasat în loc. Recea, str. Fabricii, nr. 1, jud. Sălaj, *nu se supune evaluării impactului asupra mediului şi nu se supune evaluării adecvate*.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 11 lit. c) şi pct. 13, lit. a);

 **b)** **Caracteristicile proiectului**:

 b1) mărimea proiectului: - prin proiect se doreste protejarea unui decantor amplasat pe platforma de produse finite, prin creearea unei suprafete plane la cota +244 cu latimea de 30 m care va impiedica colmatarea acestuia datorita torentilor de pe versant prin antrenarea aluviuni rezultate in urma precipitatiilor abundente.

In urma acestor lucrari de terasamente se va disloca o masa de argila de pe o suprafata de 6000 mp, din versant, cu un volum de 60.000 mc care va fi amplasata pe o halda amenajata in afara perimetrului de exploatare la o distanta de 600 m, de acesta, pe o suprafata de 6500 mp.

Lucrarile de terasamente nu se desfasoara in limitele perimetrului de exploatare aferent Licentei de exploatare , respectiv permisului de exploatare, iar lucrarile ce se vor realiza nu afecteaza rezervele geologice omologate, si nu sunt cuprinse in Planul si Proiectul Tehnic de Refacere a mediului aferent Carierei Recea-Cemacon.

 b2) cumularea cu alte proiecte: - nu este cazul;

 b3) utilizarea resurselor naturale: - nu este cazul;

b4) producţia de deşeuri: conform Legii 211/2011 (r1), privind regimul deşeurilor, cu modificări ulterioare:

- în perioada de execuţie a proiectului vor rezulta deşeuri care se vor colecta separat şi vor fi evacuate prin grija unităţii excutante într-un depozit autorizat ;

- lucrările necesare organizării de şantier: nu sunt necesare.

 b5) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

 b6) riscul de accident, ţinându-se seama în special de substanţele şi tehnologiile utilizate: - nu este cazul;

 **c)** **Localizarea proiectului**: loc. Recea, com. Vârşolţ, jud. Sălaj,

c1) utilizarea existentă a terenului: conform certificatului de urbanism nr. 8 din 01.03.2017, emis de Primăria Comunei Vârşolţ, terenul este situat în intravilanul loc. Recea potrivit PUG şi este proprietatea SC Cemacon SA conform extrasului CF.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

 **d)** **Caracteristicile impactului potenţial**:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului**:

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor Ord. 119/2014 pentru aprobarea Normelor de sănătate publică privind mediul de viată al populaţiei.

Interzicerea depozitării direct pe sol a deşeurilor sau a materialelor cu pericol de poluare.

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef serviciu Avize, Acorduri, Autorizaţii,

ing. Gizella Balint

Întocmit,

cons. Anca Groşan